Marc Anthony skiller seg for tredje gang
Det har knapt gått to år siden salsastjernen Marc Anthony giftet seg med de Lima fra Venezuela. Etter noen måneder med spekulasjoner bekrefter nå paret at de skal separeres. – Etter nøye vurderinger har vi i fellesskap blitt enige om å avslutte våres to år lange ekteskap, sier paret i pressemelding til E! News. Paret ønsker ikke å kommentere saken ytterligere, og ber om ro mens den vanskelige prosessen pågår. De Lima og Anthony har ingen barn sammen, men de Lima har en sønn på 9 år fra et tidligere forhold. Les også: Marc Anthony forelsket igjen etter bruddet med Lopez Anthony har vært gift to ganger tidligere. Hans forrige kone var artisten Jennifer Lopez. Det tidligere paret har tvillingene Max og Emme (8) sammen. Artistene skilte seg etter syv års ekteskap rett før Anthony giftet seg med de Lima. Før smørsangeren giftet seg med Lopez, var han gift med den tidligere Miss Universe-vinneren Dayanara Torres, som han også har to barn med. Anthony har også en datter med Debbie Rosado i tillegg til adoptivsønnen Chase Rosado.
Artisten Marc Anthony (48) skiller seg fra modellen Shannon de Lima (28).